Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 1994. évi I. törvény 3. §-ával összhangban az Európai Közösségek következõ jogszabályaival összeegyeztethetõ szabályozást tartalmaz:
Paragraph Index: 1954

(3) A választásnak általánosnak, közvetlennek, szabadnak és titkosnak kell lennie.” „7. cikk Ezen okmány rendelkezéseire is figyelemmel a választási eljárásra az egyes tagállamok saját nemzeti rendelkezései az irányadók. Ezek a nemzeti rendelkezések, amelyek adott esetben figyelembe vehetik a tagállam sajátos körülményeit, a választási rendszer alapvetõen arányos voltát nem változtathatják meg.” Az Okmány a benne foglalt kötelezõ szabályokon és elveken túl önállóságot ad a tagállamoknak az uniós parlamenti képviselõk választási eljárásának nemzeti szabályozására. A tagállamok döntésére bízza azt, hogy „listás vagy egyetlen átvihetõ szavazatos rendszer” szerint választják az Európai Parlament képviselõit, vegyes (egyéni választókerületi és listás) választást nem tartalmaz, a listára vonatkozóan további szabályt nem határoz meg. Az Országgyûlés az EPvt.-ben a listás választás mellett döntött.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes